ཕྱི་ལོ་༢༠༠༦་ལོའི་ཟླ་༦་པའི་ནང་དུ་ལྷོ་ཁ་ས་ཁུལ་མཚོ་སྨད་རྫོང་གི་གཏམ་ཤུལ་དགའ་ཐང་འབུམ་པ་ཆེ་ནས་གནའ་ཉམས་ལྡན་པའི་བོད་ཡིག་མང་པོ་ཞིག་སྔོག་འདོན་བྱས་ཡོད།གནའ་ཡིག་འདིའི་རིགས་ནི་ལོ་ངོ་སྟོང་ཕྲག་གཅིག་དང་ལྔ་བརྒྱ་གོང་གི་བོད་མའི་བསམ་བློའི་འདུ་ཤེས་འཛིན་སྟངས་དང་འབྲེལ་བ་ཟབ་པའི་གནའ་སྲོལ་གྱི་བོན་དཔེ་ཁག་གཅིག་རེད།དཔེ་ཆའི་ཁ་བྱང་མང་ཆེ་བ་ཀོག་རལ་དུ་སོང་བས་ངོས་འཛིན་དཀའ་མོད།འོན་ཀྱང་ངོས་འཛིན་ཅུང་ཤེས་པའི་དཔེ་ཆ་སྐོར་ཞིག་སྟེ།གནག་རབས།བྱོལ་རབས།གསེར་སྐྱེམས་རབས།གེ་གཞུལ་གྱི་རབས།ཤ་རུ་ཤུ་སྟོན་གྱི་རབས།སྨན་དཔྱད་སོགས་ཀྱི་སྐོར་རེད།འདི་དག་གི་ཡིག་གཟུགས་ཀྱི་ཆ་ནས་ཏུན་ཧོང་གཏེར་ཡིག་དང་གཟུགས་ཧ་ཅིང་འདྲ་བོ་འདུག་པ་མང་།